cyanic-selkie/wikianc huggingface dataset:
तंत्रसाहित्य के विशिष्ट आचार्य
राघव भट्ट: 'शादातिलक' की 'पदार्थ आदर्श' नाम्नी टीका बनाकर प्रसिद्ध हुए थे। इस टीका का रचनाकाल सं॰ 1550 है। यह ग्रंथ प्रकाशित है। राधव ने 'कालीतत्व' नाम से एक और ग्रंथ लिखा था, परंतु उसका अभी प्रकाशन नहीं हुआ।
अमृतानंदनाथ: अमृतानदनाथ ने 'योगिनीहृदय' के ऊपर दीपिका नाम से टीकारचना की थी। इनका दूसरा ग्रंथ 'सौभाग्य सुभगोदय' विख्यात है। यह अमृतानंद पूर्ववर्णित पुणयानंद के शिष्य थे।
त्रिपुरानन्दनाथ: इस नाम से एक तांत्रिक आचार्य हुए थे जो ब्रह्मानंद परमहंस के गुरु थे। त्रिपुरानंद की व्यक्तिगत रचना का पता नहीं चलता। परंतु ब्रह्मानंद तथा उनके शिष्य पूर्णानंद के ग्रंथ प्रसिद्ध हैं।
सुन्दराचार्य या सच्चिदानंद: इस नाम से एक महापुरुष का आविर्भाव हुआ था। यह जालंधर में रहते थे। इनके शिष्य थे विद्यानंदनाथ। सुंदराचार्य अर्थात् सच्चिदानंदनाथ की 'ललितार्चन चंद्रिका' एवं 'लधुचंद्रिका पद्धति' प्रसिद्ध रचनाएँ हैं।
विद्यानंदनाथ का पूर्वनाम श्रीनिवास भट्ट गोस्वामी था। यह कांची (दक्षिण भारत) के निवासी थे। इनके पूर्वपुरुष समरपुंगव दीक्षित(1600 ई.) अत्यंत विख्यात महापुरुष थे जिन्होंने अद्भुत यात्रा वृत्तांत लिखा। श्रीनिवास तीर्थयात्रा के निमित जालंधर गए थे और उन्होंने सच्चिदानंदनाथ से दीक्षा ग्रहण कर विद्यानंद का नया नाम धारण किया। गुरु के आदेश से काशी आकर रहने लगे। उन्होंने बहुत से ग्रंथों की रचना की जिनमें से कुछ के नाम इस प्रकार हैं- 'शिवार्चन चंद्रिका', 'क्रमरत्नावली', 'भैरवार्चापारिजात', 'द्वितीयार्चन कल्पवल्ली', 'काली-सपर्या-क्रम-कल्पवल्ली', 'पंचमेय क्रमकल्पलता', 'सौभाग्य रत्नाकर' (36 तरंग में),'सौभाग्य सुभगोदय', 'ज्ञानदीपिका' और 'चतु:शती टीका 'अर्थरत्नावली'। सौभाग्यरत्नाकर, ज्ञानदीपिका और अर्थरत्नावली ग्रंथ सम्पूर्णानन्द विश्वविद्यालय, वाराणसी से प्रकाशित हुए हैं।
नित्यानन्दनाथ: इनका पूर्वनाम नारायण भट्ट है। उन्होंने दुर्वासा के 'देवीमहिम्न स्तोत्र' की टीका की थी। यह तन्त्रसंग्रह में प्रकाशित है। तन्त्रसंग्रह सम्पूर्णानन्दविश्वविद्यालय से प्रकाशित है। उनका 'ताराकल्पलता पद्धति' नामक ग्रंथ भी मिलता है।
सर्वानन्दनाथ: इनका नाम उल्लेखनीय है। यह 'सर्वोल्लासतंत्र' के रचयिता थे। इनका जन्मस्थान मेहर प्रदेश (बांग्लादेश) था। ये सर्वविद्या (दस महाविद्याओं) के एक ही समय में साक्षात् करने वाले थे। इनका जीवनचरित् इनके पुत्र के लिखे 'सर्वानंद तरंगिणी' में मिलता है। जीवन के अंतिम काल में ये काशी आकर रहने लगे थे। प्रसिद्ध है कि यह बंगाली टोला के गणेश मोहल्ला के राजगुरु मठ में रहे। यह असाधारण सिद्धिसंपन्न महात्मा थे।
निजानंद प्रकाशानंद मल्लिकार्जुन योगीभद्र: इस नाम से एक महान सिद्ध पुरुष का पता चलता है। यह 'श्रीक्रमोत्तम' नामक एक चार उल्लास से पूर्ण प्रसिद्ध ग्रंथ के रचयिता थे। श्रीक्रमोत्तम श्रीविद्या की प्रासादपरा पद्धति है।
ब्रह्मानन्द: इनका नाम पहले आ चुका है। प्रसिद्ध है कि यह पूर्णानंद परमहंस के पालक पिता थे। शिक्ष एवं दीक्षागुरु भी थे। 'शाक्तानंद तरंगिणी' और'तारा रहस्य' इनकी कृतियाँ हैं।
पूर्णानन्द : 'श्रीतत्त्वचिन्तामणि' प्रभृति कई ग्रंथों के रचयिता थे। श्रीतत्वचिन्तामणि का रचनाकाल 1577 ई॰ है। 'श्यामा अथवा कालिका रहस्य', 'शाक्त क्रम', 'तत्वानंद तरंगिणी', 'षटकर्मील्लास' प्रभृति इनकी रचनाएँ हैं। प्रसिद्ध 'षट्चक्र निरूपण', 'श्रीतत्वचितामणि' का षष्ठ अध्याय है।
देवनाथ ठाकुर तर्कपंचानन : ये 16वीं शताब्दी के प्रसिद्ध ग्रंथकार थे। इन्होंने 'कौमुदी' नाम से सात ग्रंथों की रचना की थी। ये पहले नैयायिक थे और इन्होंने 'तत्वचिंतामणि' की टीका आलोक पर परिशिष्ट लिखा था। यह कूचविहार के राजा मल्लदेव नारायण के सभापंडित थे। इनके रचित 'सप्तकौमुदी' में 'मंत्रकौमुदी' एवं 'तंत्र कौमुदी' तंत्रशास्त्र के ग्रंथ हैं। इन्होंने 'भुवनेश्वरी कल्पलता' नामक ग्रंथ की भी रचना की थी।
गोरक्ष: प्रसिद्ध विद्वान् एवं सिद्ध महापुरुष थे। 'महार्थमंजरी' नामक ग्रंथरचना से इनकी ख्याति बढ़ गई थी। इनके ग्रंथों के नाम इस प्रकार हैं- "महार्थमंजरी' और उसकी टीका 'परिमल', 'संविदुल्लास', 'परास्तोत्र', 'पादुकोदय', 'महार्थोदय' इत्यादि। 'संवित्स्तोत्र' के नाम से गोरक्ष के गुरु का भी एक ग्रंथ था। गोरक्ष के गुरु ने 'ऋजु विमर्शिनी' और 'क्रमवासना' नामक ग्रंथों की भी रचना की थी।
सुभगानन्द नाथ और प्रकाशानन्द नाथ: सुभगानन्द केरलीय थे। इनका पूर्वनाम श्रीकण्ठेश था। यह कश्मीर में जाकर वहाँ के राजगुरु बन गए थे। तीर्थ करने के लिये इन्होंने सेतुबन्ध की यात्रा भी की जहाँ कुछ समय नृसिंह राज्य के निकट तंत्र का अध्ययन किया। उसके बाद कादी मत का 'षोडशनित्या' अर्थात् तंत्रराज की मनोरमा टीका की रचना इन्होंने गुरु के आदेश से की। बाईस पटल तक रचना हो चुकी थी, बाकी चौदह पटल की टीका उनके शिष्य प्रकाशानन्द नाथ ने पूरी की। यह सुभगानंद काशी में गंगातट पर वेद तथा तंत्र का अध्यापन करते थे। प्रकाशानन्द का पहला ग्रंथ 'विद्योपास्तिमहानिधि' था। इसका रचनाकाल 1705 ई॰ है। इनका द्वितीय ग्रंथ गुरु कृत मनोरमा टीका की पूर्ति है। उसका काल 1730 ई॰ है। प्रकाशानंद का पूर्वनाम शिवराम था। उनका गोत्र 'कौशिक' था। पिता का नाम भट्टगोपाल था। ये त्र्यंबकेश्वर महादेव के मंदिर में प्रायः जाया करते थे। इन्होंने सुभगानन्द से दीक्षा लेकर प्रकाशानंद नाम ग्रहण किया था।
कृष्णानन्द आगमबागीश : यह बंग देश के सुप्रसिद्ध तंत्र के विद्वान् थे जिनका प्रसिद्ध ग्रंथ 'तंत्रसार' है। किसी किसी के मतानुसार ये पूर्णनंद के शिष्य थे परंतु यह सर्वथा उचित प्रतीत नहीं होता। ये पश्वाश्रयी तांत्रिक थे। कृष्णानंद का तंत्रसार आचार एवं उपासना की दृष्टि से तंत्र का श्रेष्ठ ग्रंथ है।
महीधर: काशी में वेदभाष्यकार महीधर तंत्रशास्त्र के प्रख्यात पंडित हुए हैं। उनके ग्रंथ 'मन्त्रमहोदधि' और उसकी टीका अतिप्रसिद्ध हैं (रचनाकाल 1588 ई॰)।
नीलकण्ठ: महाभारत के टीकाकार रूप से महाराष्ट्र के सिद्ध ब्रह्मण ग्रंथकार। ये तांत्रिक भी थे। इनकी बनाई 'शिवतत्वामृत' टीका प्रसिद्ध हैं। इसका रचनाकाल 1680 ई॰ है।
आगमाचार्य गौड़ीय शंकर: आगमाचार्य गौड़ीय शंकर का नाम भी इस प्रसंग में उल्लेखनीय है। इनके पिता का नाम कमलाकर और पितामह का लंबोदर था। इनके प्रसिद्ध ग्रंथ तारा-रहस्य-वृत्ति और शिवार्च(र्ध)न माहात्म्य (सात अध्याय में) हैं। इसके अतिरिक्त इनके द्वारा रचित और भी दो-तीन ग्रंथों का पता चलता है जिनकी प्रसिद्धि कम है।
भास्कर राय : 18वीं शती में भास्कर राय एक सिद्ध पुरुष काशी में हो गए हैं जो सर्वतंत्र स्वतंत्र थे। इनकी अलौकिक शक्तियाँ थी। इनकी रचनाएँ इस प्रकार हैं- सौभाग्य भास्कर' (यह ललिता सहस्र-नाम की टीका है, रचनाकाल 1729 ई0) 'सौभाग्य चंद्रोदय' (यह सौभाग्यरत्नाकर की टीका है।) 'बरिबास्य रहस्य', 'बरिबास्यप्रकाश' ; 'शांभवानंद कल्पलता'(भास्कर शाम्भवानन्दकल्पलता के अणुयायी थे - ऐसा भी मत है), 'सेतुबंध टीका' (यह नित्याषोडशिकार्णव पर टीका है, रचनाकाल 1733 ई॰); 'गुप्तवती टीका' (यह दुर्गा सप्तशती पर व्याख्यान है, रचनाकाल 1740 ई॰); 'रत्नालोक' (यह परशुराम 'कल्पसूत्र' पर टीका है); 'भावनोपनिषद्' पर भाष्य प्रसिद्ध है कि 'तंत्रराज' पर भी टीका लिखी थी। इसी प्रकार 'त्रिपुर उपनिषद्' पर भी उनकी टीका थी। भास्कर राय ने विभिन्न शास्त्रों पर अनेक ग्रंथ लिखे थे।
प्रेमनिधि पन्थ : इनका निवास कूर्माचल (कूमायूँ) था। यह घर छोड़कर काशी में बस गए थे। ये कार्तवीर्य के उपासक थे। थोड़ी अवस्था में उनकी स्त्री का देहांत हुआ। काशी आकर उन्होंने बराबर विद्यासाधना की। उनकी 'शिवतांडव तंत्र' की टीका काशी में समाप्त हुई। इस ग्रंथ से उन्हें बहुत अर्थलाभ हुआ। उन्होने तीन विवाह किए थे। तीसरी पत्नी प्राणमंजरी थीं। प्रसिद्व है कि प्राणमंजरी ने 'सुदर्शना' नाम से अपने पुत्र सुदर्शन के देहांत के स्मरणरूप से तंत्रग्रंथ लिखा था। यह तंत्रराज की टीका है। प्रेमनिधि ने 'शिवतांडव' टीका ' मल्लादर्श', 'पृथ्वीचंद्रोदय' और 'शारदातिलक' की टीकाएँ लिखी थीं। उनके नाम से 'भक्तितरंगिणी', 'दीक्षाप्रकाश' (सटीक) प्रसिद्ध है। कार्तवीर्य उपासना के विषय में उन्होंने 'दीपप्रकाश नामक' ग्रथ लिखा था। उनके 'पृथ्वीचंद्रोदय' का रचनाकाल 1736 ई॰ है। कार्तवीर्य पर 'प्रयोग रत्नाकर' नामक प्रसिद्ध ग्रंथ है। 'श्रीविद्या-नित्य-कर्मपद्धति-कमला' तंत्रराज से संबंध रखता है। वस्तुत: यह ग्रंथ भी प्राणमंजरी रचित है।
उमानन्द नाथ: यह भास्कर राय के शिष्य थे और चोलदेश के महाराष्ट्र राजा के सभापंडित थे। इनके दो ग्रंथ प्रसिद्ध हैं- 1. हृदयामृत (रचनाकाल 1742 ई॰), 2- नित्योत्सवनिबंध (रचनाकाल 1745 ई॰)।
रामेश्वर: तांत्रिक ग्रंथकार। इन्होंने 'परशुराम-कल्पसूत्र-वृति' की रचना की थी जिसका नाम 'सौभागयोदय' है। यह नवीन ग्रंथ है जिसका रचनाकाल 1831 ई॰ है।
शंकरानन्द नाथ: 'सुंदरीमहोदय' के रचयिता थे। यह प्रसिद्ध मीमांसक थे। सुप्रसिद्ध पंडित भट्ठ दीपिकादिकर्ता खंडदेव के शिष्य थे। इनका नाम पहले कविमंडन था। इनके मीमांसाशास्त्र का ग्रंथ भी प्रसिद्ध हैं। इन्होंने धर्मशास्त्र में भी अच्छी गति प्राप्त की थी। यह त्रिपुरा के उपासक थे। शाक्त दीक्षा लेने के अनंतर यह शंकरानंद नाथ नाम से प्रसिद्ध हुए।
अप्पय दीक्षित: शैव मत में अप्पय दीक्षित के बहुत से ग्रंथ हैं। समष्टि में शताधिक ग्रंथों की इन्होंने विभिन्न विषयों से संबंधित रचनाएँ की थी। 'शिवाद्वैत निर्णय' नामक प्रसिद्ध ग्रंथ इन्हीं का है।
क्षेमानन्द: इन्होंने पूर्वोक्त 'सौभाग्य कल्पद्रुम' के ऊपर 'कल्पलतिका' नाम की टीका लिखी थी। इनका 'कल्पद्रुम सौरभ' टीका रूप से प्रसिद्ध है।
गीर्वाणेन्द्र सरस्वती और शिवानंद योगींद्र: ये दोनों संन्यासी 'प्रपंचसार' के टीकाकार के रूप में प्रसिद्ध हुए हैं। यह प्रकाशित है। गीर्वाणेन्द्र के ग्रंथ का नाम 'प्रपंचसार संग्रह' और शिवानंद के ग्रंथ का नाम 'प्रपंच उद्योतारूण' है।
रघुनाथ तर्कवागीश: वंग देश में इस नाम के तंत्र के एक प्रसिद्ध आचार्य थे। ये पूर्व बंगाल में नपादी स्थान के थे। इनका ग्रंथ है 'आगम-तर्क-विलास' जो पाँच अध्यायों में विभक्त है। इसका रचनाकाल 1609 शकाब्द (1687) है।
महादेव विद्यावागीश: प्रसिद्ध बंगीय आचार्य जिन्होंने 'आनंदलहरी' पर 'तत्वबोधिनी' शीर्षक टीका की रचना की। (रचनाकाल 1605 ई0)।
यदुनाथ चक्रवर्ती: बंगीय विद्वान् यदुनाथ चक्रवर्ती के 'पंचरत्नाकर' और ' आगम कल्पलता' किसी समय पूर्व भारत में अति प्रसिद्ध ग्रंथ माने जाते थे।
नरसिंह ठाकुर: मिथिला के नरसिंह ठाकुर 'तारामुक्ति सुधार्णाव' लिखकर जगद्विख्यात हुए यह प्राय: तीन सौ वर्ष पूर्व मिथिला में तंत्रविद्या की साधना करते थे।
गोविद न्यायवागीश: यह 'मंत्रार्थ दीपिका' नामक ग्रंथ के लिये प्रसिद्ध हैं।
काशीनाथ तर्कालङ्कार: इनका 'श्यामा सपर्याविधि' प्रसिद्ध ग्रंथ है। यह काशी में रहे और एक महाराष्ट्रीय तांत्रिक ब्राह्मण विद्वान् थे। उनका दीक्षांत नाम शिवानंद नाथ है। ये दक्षिणाचारावलंबी थे और वामाचार का उन्होंने घोर विरोध किया। अनके ग्रंथों में 'ज्ञानार्णाव' की टीका (23 पटल में) गूढार्थ आदर्श हौर दक्षिणाचार की 'तंत्रराज टीका' प्रसिद्ध हैं। इनका 'चक्रसंकेत चंद्रिका' 'योगिनीहृदय दीपिका' का संक्षिप्त विवरण है। इन्होंने छोटे-बड़े बहुसंख्यक ग्रंथ लिखे थे जिनमें से 'तंत्रसिद्धांत कौमुदी', 'मंत्रसिद्धांत मंजरी', 'तंत्रभूषा', 'त्रिपुरसुंदरी अर्चाक्रम', 'कर्पूंरंस्तवदीपिका', 'श्रीविद्यामंत्रदीपिका', 'वामाचारमत-खंडन', मंत्रचंद्रिकाफ (11 उल्लास में), 'संभवाचार्य कौमुदी' (पाँच प्रकाश में), 'शिवभक्ति रसायन', 'शिवाद्वैत प्रकाशिका' (तीन उल्लास में), 'शिवपूजा तरंगिणी', 'कौलगजमर्दन', 'मंत्रराज समुच्चय', इत्यादि प्रसिद्ध हैं।
शिवानन्द गोस्वामी (अनुमानित संवत् 1710-1797) तंत्र-मंत्र, साहित्य, काव्यशास्त्र, आयुर्वेद, सम्प्रदाय-ज्ञान, वेद-वेदांग, कर्मकांड, धर्मशास्त्र, खगोलशास्त्र-ज्योतिष, होरा शास्त्र, व्याकरण आदि अनेक विषयों के जाने-माने विद्वान थे। इनके पूर्वज मूलतः तमिलनाडु के तेलगूभाषी उच्चकुलीन पंचद्रविड़ वेल्लनाडू ब्राह्मण थे, जो उत्तर भारतीय राजा-महाराजाओं के आग्रह और निमंत्रण पर राजस्थान, मध्यप्रदेश, उत्तर प्रदेश और उत्तर भारत के अन्य प्रान्तों में आ कर कुलगुरु, राजगुरु, धर्मपीठ निर्देशक, आदि पदों पर आसीन हुए| शिवानन्द गोस्वामी त्रिपुरसुन्दरी के अनन्य साधक और शक्ति-उपासक थे। एक चमत्कारिक मान्त्रिक और तांत्रिक के रूप में उनकी साधना और सिद्धियों की अनेक घटनाएँ उल्लेखनीय हैं| श्रीमद्भागवत के बाद सबसे विपुल ग्रन्थ सिंह-सिद्धांत-सिन्धु लिखने का श्रेय शिवानंद गोस्वामी को है|
तंत्रसाहित्य और उसके साधकों का यह अत्यंत संक्षिप्त विवरण है। इसमें बहुत से ग्रंथों के नाम छूटे हुए हैं, परंतु मुख्य एवं विशिष्ट नाम दे दिए गए हैं।
तन्त्रोपासकों के भेद
काशीनाथ ने अपने 'वैदिक अधिकार निर्णय' के विषय में कहा है कि तंत्रोपासना के चार भेदों के अनुसार चार प्रकार के तांत्रिक उल्लेख योग्य हैं-
सफाना बिन्त हातिम ताई
सफाना बिन्त हातिम ताई: वह कवि हातिम अल-ताई की बेटी थी और अदी बिन हातिम ताई प्रसिद्ध सहाबी की बहन और स्वयं सहाबा में से थी।
नाम और वंश
सफाना नाम से, जब इस्लामिक सेना फैहर के कबीले में पहुंची, उस समय अदी बिन हातिम ताई जनजाति का प्रमुख था, वह अपने परिवार को लेकर सीरिया में अपने ईसाई समुदाय के पास गया। लेकिन संयोग से सफाना वहीं रह गई और वह मुसलमानों के हाथों में पड़ गई। उसे आम कैदियों के साथ मदीना लाया गया और एक विशेष स्थान पर रखा गया। जब मुहम्मद (उस पर शांति हो) गुजरे, तो सफाना ने कहा: ऐ रसूल अल्लाह की। शांति उस पर हो! मेरे पिता का देहांत हो गया है और उनके अलावा कोई मुक्तिदाता नहीं है। मुझ पर दया करो, ईश्वर तुम पर दया करेगा। पवित्र पैगंबर ने पूछा:
उद्धारक कौन है? सफाना बिन हातिम ने कहा, "वह वह नहीं है जो भगवान और रसूल से दूर भाग गया, भगवान की प्रार्थना और शांति उस पर हो। वह दूसरे दिन फिर से गुजर गया। बंदी महिला ने फिर से वही अनुरोध किया और वही प्राप्त किया जवाब तीसरी बार, उसने अली अल-मुर्तजा की सलाह का अनुरोध किया, इस बार उसे स्वीकार कर लिया गया और रिहा कर दिया गया; पर चूंकि वह बड़े घर की स्त्री थी, इसलिए उसके पद और सम्मान को देखते हुए कहा कि अब जाने की जल्दी मत करना, जब तुम्हारे गोत्र का कोई विश्वसनीय पुरुष मिले, तो बता देना; कुछ दिनों के बाद, बिली और कदा के गोत्र के कुछ लोग मिले,
सफाना ने मुहम्मद को सूचना दी, उन्होंने उन सभी को सुरक्षित रूप से विदा किया, उनके शानदार सवारी के कपड़े और यात्रा के खर्च की व्यवस्था की; यहां से वह सीधे सीरिया में अदी बिन हातिम पहुंचे और उन्हें खूब फटकार लगाई कि आप से ज्यादा दयावान कौन होगा? वे अपने परिवारों को ले आए और मुझे अकेला छोड़ दिया, आदि को पछतावा हुआ और शर्म से अपनी गलती कबूल की, और कुछ दिनों के बाद आदि ने उससे पूछा: तुम चतुर और बुद्धिमान हो, तुमने इस व्यक्ति (मुहम्मद) के बारे में क्या राय बनाई; उन्होंने कहा: मेरी राय है कि आपको जल्द से जल्द उनसे मिलना चाहिए; अगर वो पैग़म्बर है तो उससे मिलना सम्मान और बरकत है, और अगर वो बादशाह है तो तौबा यमन का इज़्ज़तदार हुक्मरान है उसका कुछ नहीं बिगाड़ सकता।
गेर्हार्ट हौप्टमान
गेर्हार्ट हौप्टमान(नवम्बर 15, 1962 - जुन 6, 1946), एक जर्मन नाट्यकार जिन्हें १९१२ में साहित्य में नोबेल पुरस्कार से सम्मानित किया गया।
ख़ेन्ती पर्वतमाला
ख़ेन्ती पर्वतमाला (मंगोल: Хэнтийн нуруу) मंगोलिया के पूर्वोत्तरी भाग में तोव प्रांत व ख़ेन्ती प्रांत में विस्तारित एक पर्वतमाला है। इसमें मंगोलिया का सबसे पवित्र धार्मिक पर्वत, बुरख़ान ख़लदुन, स्थित है।
अभिविन्यास (कहानी)
अभिविन्यास (setting; हिन्दी में सेटिंग) किसी कहानी के भीतर या किसी कपोलकल्पना की कृति के भीतर समय और भौगोलिक अवस्थिति दोनों हैं।
खेरवाड़ा छावनी
खेरवाड़ा (Kherwara), जो खेरवाड़ा छावनी (Kherwara Chhaoni) भी कहलाता है, भारत के राजस्थान राज्य के उदयपुर ज़िले में स्थित एक नगर है। इसका नाम क्षेत्र में उगने वाले खैर वृक्षों पर पड़ा है।
माध्यमिक तंत्र-साहित्य
प्राचीन आगमों या तंत्रों का नामनिर्देश अन्यत्र किया गया है। यहाँ माध्यमिक तंत्र साहित्य के विषय में बताया गया है।
देवताओं के उपासनासंबंध से तंत्र का भेदनिरूपण संक्षेप में कुछ इस प्रकार होगा-
काली से सम्बन्धित
काली के विषय में कुछ प्रसिद्ध तंत्र ग्रंथों के नाम इस प्रकार हैं-
तारा से सम्बन्धित
तारा : तारा के विषय में निम्नलिखित तंत्र ग्रथ विशेष उल्लेखनीय हैं-
'तारारहस्यवृत्ति' में शंकराचार्य ने कहा है कि वामाचार, दक्षिणाचार तथा सिद्धान्ताचार में सालोक्यमुक्ति संभव है। परंतु सायुज्य मुक्ति केवल कुलागम से ही प्राप्य है। इसमें और भी लिखा गया है कि तारा ही परा वग्रूपा, पूर्णाहंतामयी है। शक्तिसंगमतंत्र में भी तारा का विषय वर्णित है। रूद्रयामल के अनुसार प्रलय के अनंतर सृष्टि के पहले एक वृहद् अंड का आविर्भाव होता है। उसमें चतुर्भुज विष्णु प्रकट होते हैं जिनकी नाभि में ब्रह्मा ने विष्णु से पूछा- किसी आराधना से चतुभ्र्वेद का ज्ञान होता है। विष्णु ने कहा रूद्र से पूछो- रूद्र ने कहा मेरू के पश्चिम कुल में चोलह्द में वेदमाता नील सरस्वती का आविर्भाव हुआ। इनका निर्गम रूद्र के ऊध्र्व वस्त्र से है। यह तेजरूप से निकलकर चौलह्रद में गिर पड़ीं और नीलवर्ण धारण किया। ह्रद के भीतर अक्षोभ्य ऋषि विद्यमान थे। यह रूद्रयामल की कथा है।
श्रीविद्या
श्रीविद्या से सम्बन्धित तन्त्र ग्रन्थों के बारे में जानने के लिये  पर जाएँ।
श्रीविद्या का नामान्तर है 'षोडशी'। त्रिपुरसुन्दरी, त्रिपुरा, ललिता, आदि भी उन्हीं के नाम है। इनके भैरव हैं- त्रिपुर भैरव (देव शक्ति संगमतंत्र)। महाशक्ति के अनंत नाम और अनंत रूप हैं। इनका परमरूप एक तथा अभिन्न हैं। त्रिपुरा उपासकों के सतानुसार ब्रह्म आदि देवगण त्रिपुरा के उपासक हैं। उनका परमरूप इंद्रियों तथा मन के अगोचर है। एकमात्र मुक्त पुरूष ही इनका रहस्य समझ पाते हैं। यह पूर्णाहंतारूप तथा तुरीय हैं। देवी का परमरूप वासनात्मक है, सूक्ष्मरूप मंत्रात्मक है, स्थूलरूप कर-चरणादि-विशिष्ट है। उनके उपासकों में प्रथम स्थान काम (मन्मथ) का है। यह देवी गुहय विद्या प्रवर्तक होने के कारण विश्वेश्वरी नाम से प्रसिद्ध हैं। देवी के बारह मुख और नाम प्रसिद्ध हैं। - यथा, मनु, चंद्र, कुबेर, लोपामुद्रा, मन्मथ, अगस्त्य, अग्नि, सूर्य, इंद्र, स्कंद, शिव, क्रोध भट्टारक (या दुर्वासा)। इन लोगों ने श्रीविद्या की साधना से अपने अधिकार के अनुसार पृथक् फल प्राप्त किया था।
दस महाविद्या
इस महाविद्याओं में पहली त्रिशक्तियों का प्रतिष्ठान जिन ग्रंथों में है उनमें से संक्षेप में कुछ ग्रंथों के नाम ऊपर दिए गए हैं।
भुवनेश्वरी के विषय में 'भुवनेश्वरीरहस्य' मुख्य ग्रंथ है। यह 26 पटलों में पूर्ण है। पृथ्वीधराचार्य का भुवनेश्वरी अर्चन पद्धति एक उत्कृष्ट ग्रंथ है। ये पृश्रवीधर गांविन्दपाद के शिष्य शंकराचार्य के शिष्य रूप से परिचित हैं। भुवनेश्वरीतंत्र नाम से एक मूल तंत्रग्रंथ भी मिलता हैं। इसी प्रकार राजस्थान पुरात्तत्व ग्रथमाला में पृथ्वीधर का भुवनेश्वरी महास्तोत्र मुद्रित हुआ है।
धूमावती के विषय में विशेष व्यापक साहित्य नहीं है। इनके भैरव का नाम कालभैरव है। किसी किसी मत में धूमावती के विधवा होने के कारण उनका कोई भैरव नहीं है। वे अक्षय तृतीया को प्रदीप काल में प्रकट हुई थीं। वे उत्तरान्वय की देवता हैं। अवतारों में वामन का धूमावती से तादात्म्य है। धूमवती के ध्यान से पता चलता है कि वे काकध्वज रथ में आरूढ़ हैं। हस्त में शुल्प (सूप) हैं। मुख सूत पिपासाकातर है। उच्चाटन के समय देवी का आह्वान किया जाता है। 'प्राणतोषिणी' ग्रंथ में धूमावती का आविर्भाव वर्णित हुआ है।
मातंगी का नामांतर सुमुखी है। मातंगी को उच्छिष्टचांडालिनी या महापिशाचिनी कहा जाता है। मातंगी के विभिन्न प्रकार के भेद हैं- उच्छिष्टमातंगी, राजमांतगी, सुमुखी, वैश्यमातंगी, कर्णमातंगी, आदि। ये दक्षिण तथा पश्चिम अन्वय की देवता हैं। ब्रह्मयामल के अनुसार मातंग मुनि ने दीर्घकालीन तपस्या द्वारा देवी को कन्यारूप में प्राप्त किया था। यह भी प्रसिद्धि है कि घने वन में मातंग ऋषि तपस्या करते थे। क्रूर विभूतियों के दमन के लिये उस स्थान में त्रिपुरसुंदरी के चक्षु से एक तेज निकल पड़ा। काली उसी तेज के द्वारा श्यामल रूप धारण करके राजमातंगी रूप में प्रकट हुईं। मातंगी के भैरव का नाम सदाशिव है। मातंगी के विषय में मातंगी सपर्या, रामभट्ट का मातंगीपद्धति, शिवानन्द का मंत्रपद्धति है। मंत्रपद्धति सिद्धांतसिधु का एक अध्याय है। काशीवासी शंकर नामक एक सिद्ध उपासक सुमुखी पूजापद्धति के रचयिता थे। शंकर सुंदरानंद नाथ के शिष्य (छठी पीढ़ी में) प्रसिद्ध विद्यारण्य स्वामी की शिष्यपरंपरा में थे।आगम मठ के प्राचीन ग्रंथों में सभी दस महाविद्यायों का विस्तार पूर्वक वर्णन है
कपोलकल्पना
कपोलकल्पना या काल्पनिक साहित्य (fiction; हिन्दी में फ़िक्शन) एक कहानी या अभिविन्यास हैं जो कल्पना से व्युत्पन्न होती हैं ― अन्य शब्दों में, जो इतिहास या तथ्यों पर सख्ती से आधारित न हो। कपोलकल्पना की अभिव्यक्ति विभिन्न प्रारूपों में की जा सकती हैं, जिसमें लेखन, लाइव प्रदर्शन, फ़िल्में, टेलीविजन कार्यक्रम, एनिमेशन, वीडियो गेम, और भूमिका-निभाने वाले खेल शामिल हैं, भले ही वह शब्द मूल रूप से और सबसे आम तौर पर साहित्य के कथात्मक रूपों को संदर्भित करता हैं (साहित्यिक कपोलकल्पना देखें), जिसमें उपन्यास, नॉवेल, लघुकथाएँ, और नाटक शामिल हैं। कपोलकल्पना को कभी-कभी किसी भी "साहित्यिक कथा" का अर्थ देने के लिए इसकी सबसे कम समझ में उपयोग किया जाता है।
कपोलकल्पना साहित्य की वह शाखा है जिसमें कथाओं में दर्शाए गए स्थान, व्यक्ति, घटनाएँ और सन्दर्भ कुछ मात्रा में या पूरी तरह लेखक की कल्पना पर आधारित हों और वास्तविकता से हट के हों। इसके विपरीत गैर-कपोलकल्पना है जो पूर्णतः वास्तविकता पर ही आधारित होता है।
उर्दू, फ़ारसी, अरबी और कभी-कभी हिंदी में भी काल्पनिक साहित्य को "ख़्याल" (خيال) या "ख़्याली साहित्य" बोलते हैं।
पाल हेज़े
पाल हेज़े नोबेल पुरस्कार साहित्य विजेता, १९१०
चित्रावती नदी
चित्रावती नदी (Chitravathi river) भारत के कर्नाटक और आन्ध्र प्रदेश राज्यों में बहने वाली एक नदी है। यह पेन्ना नदी की एक उपनदी है। यह कर्नाटक में उत्पन्न होती है और वहाँ से आन्ध्र प्रदेश में बहती है। इसका जलसम्भर क्षेत्र 5,900 वर्ग किमी है। पुट्टपर्थी इसके किनारे बसा हुआ है।
चिल्ला
चिल्ला (फारसी: چله‎, अरबी: أربعين‎, दोनों का अर्थ 'चालीस' है।) एक सूफी आध्यात्मिक क्रिया है जिसमें चालीस दिन तक एकान्त में रहकर तपस्या की जाती है। यह मुख्यतः भारतीय और फारसी परम्परा में देखने को मिलती है। चिल्ला करने वाला तपस्वी एक वृत्त के अन्दर बैठे रहता है और बिना भोजन के ४० दिन तक ध्यान लगाता है जिसे अरबइन भी कहते हैं।  चिल्ला एकान्त स्थान पर किया जाता है जिसे 'चिल्ला-खाना' कहते हैं। चिल्ला किसी विशिष्ट अवसर पर या किसी विशेष उद्देश्य की सिद्धि के लिए किया जाता है जिसमें बहुत सी बातों का बचाव और बहुत–से नियमों का पालन करना पड़ता है।
चिल्ला करने वाले प्रमुख लोग
14वीं शताब्दी के प्रसिद्ध ईरानी सूफ़ी कवि हाफ़िज़ शिराज़ी.
समुद्री मील
नॉटिकल मील या समुद्री मील लम्बाई की इकाई है। यह अक्षांश रेखा के एक मिनट के बराबर है। यह गैर-SI इकाई है, जो खासकर नौसंचालकों द्वारा नौसंचालन और वैमानिकी में प्रयोग की जाती है।
परिभाषा
अन्तर्राष्ट्रीय मानकों के अनुसार: 1 समुद्री मील = 1,852 मीटर यथार्थतः.
अन्य इकाइयों में अंतरण
एक समुद्री मील बराबर है:
संवृत स्वर
संवृत स्वर (close vowel) या ऊँचा स्वर (high vowel) ऐसी स्वर ध्वनि होती है जिसमें, बिना व्यंजन की ध्वनि बनाए, जिह्वा को मुँह में जितना सम्भव हो सके उतना ऊँचा और तालू से समीप रखा जाता है। उदाहरण के लिए "ई" ऐसा एक स्वर है। अगर जिह्वा को किसी संवृत स्वर से अधिक ऊपर उठाया जाए तो वायु-प्रवाह बंद हो जाता है और ध्वनि स्वर की नहीं बल्कि व्यंजन (कॉन्सोनेन्ट) की बन जाती है।
विदेश मंत्रालय (दक्षिण कोरिया)
दक्षिण कोरिया का विदेश मंत्रालय देश के विदेशी संबंधों के साथ-साथ विदेशी कोरियाई नागरिकों से संबंधित मामलों को संभालने का प्रभारी है। इसकी स्थापना 17 जुलाई 1948 को हुई थी।
इसका मुख्य कार्यालय सियोल के जोंगनो जिले में एमओएफए बिल्डिंग में स्थित है।
मंत्रालय का मुख्यालय पहले जोंगनो जिले के डोरियोम-डोंग में एक सुविधा में था।
इतिहास
कोरियाई विदेश मंत्रालय को 1948 में री सिनग-मैन प्रशासन के तहत सरकारी संगठन कानून के बाद बनाया गया था। इसने विदेश नीति, विदेशी कोरियाई नागरिकों की सुरक्षा, अंतर्राष्ट्रीय अर्थव्यवस्था, संधियों, कूटनीति और अंतरराष्ट्रीय और विदेशी जनसंपर्क के मूल्यांकन के मामलों को संभाला।
मंत्रालय के लिए सर्वोच्च प्राथमिकता शुरू में "कोरियाई प्रायद्वीप पर एकमात्र वैध के रूप में नई कोरियाई सरकार की अंतर्राष्ट्रीय मान्यता" पर ध्यान केंद्रित करना था। मंत्रालय की स्थापना के तुरंत बाद, संयुक्त राज्य अमेरिका, यूनाइटेड किंगडम और फ्रांस में विदेशी मिशन स्थापित किए गए।
1963 में विदेशी सरकारी अधिकारियों को और अधिक शिक्षित करने और उनकी कार्य कुशलता में सुधार करने के लिए विदेश सेवा अधिकारियों के शैक्षिक संस्थान की स्थापना की गई थी। 1965 में शैक्षिक संस्थान विदेश मामलों का अनुसंधान संस्थान बन गया। दिसंबर 1976 में, अनुसंधान संस्थान को फिर से विदेशी मामलों और सुरक्षा संस्थान बनने के लिए पुनर्गठित किया गया। 2012 में, यह संस्थान कोरिया नेशनल डिप्लोमैटिक अकादमी के रूप में विकसित हुआ और दक्षिण कोरिया में अपनी तरह का सबसे बड़ा अनुसंधान और प्रशिक्षण संस्थान है।
1998 में, मंत्रालय का नाम बदलकर विदेश मामलों और व्यापार मंत्रालय (외교통상부 ) कर दिया गया और इसे बाहरी व्यापार पर अधिकार क्षेत्र दिया गया। 2013 में, यह पार्क ग्यून-हे की पुनर्गठन योजना के बाद विदेश मंत्रालय के अपने पहले के नाम पर वापस आ गया, और व्यापार मामलों की जिम्मेदारी ज्ञान अर्थव्यवस्था मंत्रालय को सौंप दी गई, जिसका नाम बदलकर व्यापार, उद्योग और ऊर्जा मंत्रालय कर दिया गया।
संगठन
मंत्री को दो उप-मंत्रियों, कोरिया नेशनल डिप्लोमैटिक अकादमी के उप-मंत्रालय स्तर के चांसलर और कोरियाई प्रायद्वीप शांति और सुरक्षा मामलों के विशेष प्रतिनिधि द्वारा समर्थित किया जाता है।
मंत्रियों की सूची
कार्यवाहक मंत्री को दर्शाता है
प्रमुख राजनयिक कार्य
विदेश मंत्रालय कई राजनयिक कार्यों में संलग्न है जिसका मुख्य उद्देश्य अंतरराष्ट्रीय संबंध बनाना, शांति को बढ़ावा देना और कोरिया गणराज्य और कोरियाई नागरिकों की रक्षा करना है। मंत्रालय की वेबसाइट के अनुसार, इन कार्यों का उद्देश्य 'लोगों के राष्ट्र, कोरिया के एक न्यायपूर्ण गणराज्य' के राष्ट्रीय दृष्टिकोण को पूरा करना है। उन्हें नीचे संक्षेप में प्रस्तुत किया गया है:
'रणनीतिक सार्वजनिक कूटनीति' के माध्यम से कोरिया गणराज्य और उसकी विदेश नीति की समझ और समर्थन बढ़ाना और सार्वजनिक भागीदारी और संचार को प्रोत्साहित करना।
चीन, जापान और रूस के साथ 'कोरिया गणराज्य और संयुक्त राज्य अमेरिका के बीच गठबंधन एक केंद्रीय भूमिका निभा रहे हैं' के साथ सहयोग को सक्रिय रूप से और दृढ़ता से मजबूत करें।  उत्तर कोरियाई परमाणु मुद्दे और यूरेशियाई राजनयिक संबंधों से निपटने के प्रवेश द्वार के रूप में, इन संबंधों को मजबूत करने का उद्देश्य कोरियाई प्रायद्वीप पर स्थायी शांति की नींव बनाना है।
पूर्वोत्तर एशिया शांति और सहयोग मंच की स्थापना करें और 'कोरिया गणराज्य की दीर्घकालिक समृद्धि और अस्तित्व के लिए अनुकूल शांतिपूर्ण और सहकारी वातावरण' के निर्माण के उद्देश्य से अपनी नई उत्तरी नीति और नई दक्षिणी नीति को आगे बढ़ाएं।
एक अंतरराष्ट्रीय आर्थिक वातावरण बनाएं, उभरते बाजार देशों के साथ जुड़ाव बढ़ाएं और जलवायु परिवर्तन पर सक्रिय रूप से प्रतिक्रिया दें।  अंतर्राष्ट्रीय समुदाय में सहयोगात्मक रूप से योगदान बढ़ाने से राष्ट्रीय हित में वृद्धि होती है।
विदेशों में रहने वाले कोरियाई नागरिकों के लाभों की व्यवस्थित रूप से रक्षा और वृद्धि करना और उनकी क्षमता को मजबूत करके 'कोरियाई वैश्विक नेटवर्क को सशक्त बनाना'।
2021 P4G सियोल शिखर सम्मेलन
दक्षिण कोरियाई एमओएफए (विदेश मंत्रालय) पर्यावरण नीतियां बनाने और सतत विकास लक्ष्यों (एसडीजी) को प्राप्त करने के लिए दुनिया भर के देशों के साथ काम करने में शामिल है।  इसलिए वे मई 2021 के अंत में P4G सियोल शिखर सम्मेलन की मेजबानी कर रहे हैं। यह आयोजन COVID-19 संकट के कारण ऑनलाइन किया जाएगा, और वर्तमान जलवायु परिवर्तन की स्थिति में सुधार पर ध्यान देगा।  शिखर सम्मेलन वैश्विक सार्वजनिक-निजी सहयोग में सुधार पर ध्यान देगा। विदेश मंत्री चुंग यूई-योंग इस पहल में विशेष रूप से शामिल हैं क्योंकि इसका कोरिया गणराज्य और अमेरिका और डेनमार्क जैसे अन्य देशों के बीच संबंधों पर महत्वपूर्ण प्रभाव पड़ता है।
जून 2015 में दक्षिण कोरिया ने अपने राष्ट्रीय रूप से निर्धारित योगदान (एनडीसी) को प्रकाशित किया, एक पहल जिसके द्वारा देश अपने पर्यावरणीय लक्ष्यों को बेहतर बनाने पर ध्यान केंद्रित करते हैं।  देश ने 2030 तक उत्सर्जन को 37% तक कम करने का लक्ष्य निर्धारित किया है। साथ ही, दक्षिण कोरिया ने अपने कार्बन पदचिह्न को कम करने के लिए कई पहलों में भाग लिया है, जैसे कि पेरिस में COP21, दिसंबर 2015 में दस्तावेज़ की पुष्टि करना। कोरिया ने जलवायु परिवर्तन के लिए एक 'हरित विकास' दृष्टिकोण अपनाया है, लेकिन इन प्रयासों के बावजूद वास्तव में पिछले एक दशक में कोयले के उपयोग में वृद्धि हुई है। भविष्यवाणियों ने दिखाया है कि कोरिया के निर्धारित लक्ष्यों तक पहुंचने की संभावना नहीं है। एमओएफए, हालांकि, पी4जी सियोल शिखर सम्मेलन को सफल बनाने के प्रयास में अपने ग्रीन ग्रोथ अलायंस (2011) पर मिलकर काम करने के लिए डेनमार्क के साथ निकट संपर्क में रहा है।
शिमोगा
शिमोगा (Shimoga), जिसका आधिकारिक नाम शिवमोग्गा (Shivamogga) है, भारत के कर्नाटक राज्य के शिमोगा ज़िले में स्थित एक नगर है। यह ज़िले का मुख्यालय भी है और तुंगा नदी के किनारे मलेनाडु क्षेत्र में बसा हुआ है। इसे पश्चिमी घाट का द्वार माना जाता है। शिमोगा समुद्रतल से 569 मीटर की ऊँचाई पर है और चारों ओर हरे-भरे धान के क्षेत्र और नारियल के वृक्षों के समूह हैं।
पिपलोई गाँव, अतरौली (अलीगढ़)
पिपलोई अतरौली, अलीगढ़, उत्तर प्रदेश स्थित एक गाँव है।
रोहित चौधरी
रोहित चौधरी एक भारतीय अभिनेता हैं। बरेली की बर्फी, बहुत हुआ सम्मान, कनपुरिये और जबरिया जोड़ी में उनकी भूमिकाओं के लिए उन्हें जाना जाता है।
प्रारंभिक जीवन और शिक्षा
चौधरी इटावा में पैदा हुआ था।  वह इंटरमीडिएट पूरा करने के बाद लखनऊ चले गए और कंप्यूटर में सर्टिफिकेट की पढ़ाई की। उनका स्नातक कानपुर विश्वविद्यालय से हुआ है।  (2011) में वह नेशनल स्कूल ऑफ ड्रामा से निकल गए।
एक थिएटर अभिनेता के रूप में शुरुआत की
2003 में चौधरी ने थिएटर शुरू किया।  उनका अभिनय संगीत नाटक अकादमी, भारतेंदु अकादमी ऑफ ड्रामेटिक आर्ट्स और राय उमानाथ बाली ऑडिटोरियम में हुआ था।  NSD के बाद, उन्होंने ज़ंगूरा और झुमरू में अभिनय किया।
हिंदी फिल्म उद्योग
2014 में चौधरी ने फिल्म ट्रिप टू भानगढ़ से अपना डेब्यू किया था।  2017 में उन्होंने बरेली की बर्फी नामक फिल्म में मुख्य भूमिका निभाई।  2019 में उन्होंने फिल्म कनपुरिए और जबरिया जोड़ी में फिर से नाम कमाया।  2020 में उन्होंने द फॉरगॉटन आर्मी टीवी शो और फिल्म बहुत हुआ सम्मान में काम किया।   2021 में टीवी शो Love J Action में उनकी मुख्य भूमिका हुई।  2022 में, उन्होंने फिल्म राष्ट्र कवच ओम में एक बार फिर महत्वपूर्ण भूमिका निभाई।
एकधा विधि
गणितीक्य इष्टतमीकरण (ऑप्टिमाइजेशन) के सन्दर्भ में, एकधा विधि (simplex method या simplex algorithm) रैखिक क्रमादेशन की प्रसिद्ध विधि है। इस विधि का सुझाव सबसे पहले टी एस मोजकिन (T. S. Motzkin) ने दिया था। इस विधिक का 'सिम्प्लेक्स विधि' इसलिये पड़ा है क्योंकि यह विधि 'सिम्प्लेक्स' के सिद्धान्त पर आधारित है।
नेवा तलाई
नेवा तलाई (Newa Talai) भारत के राजस्थान राज्य के उदयपुर ज़िले में स्थित एक नगर है।
रूडोल्फ क्रिस्टोफ यूकेन
रूडोल्फ क्रिस्टोफ यूकेन नोबेल पुरस्कार साहित्य विजेता, १९०८
भीण्डर
भीण्डर (Bhinder) भारत के राजस्थान राज्य के उदयपुर ज़िले में स्थित एक नगर है। यह उदयपुर से 60 किलोमीटर दूर स्थित है।
महाराज रणधीर सिंह भीण्डर
राजस्थान के प्रसिद्ध सामाजिक-राजनीतिक नेतृत्वकारी व्यक्तित्व और जनता सेना के संस्थापक महाराज रणधीर सिंह भींडर ने भींडर के राजमहल में जन्म लिया। रणधीर सिंह भींडर भारत के गौरव महाराणा प्रताप के भाई शक्ति सिंह के वंशज है। उन्होंने अपनी वंश परंपरा के अनुसार बचपन से ही विधार्थी जीवन से सामाजिक समर्पण और जन सरोकार रखा जिसके कारण के विद्यार्थियों के एक बहुत अच्छे नेता के रूप में जाने जाते थे। उन्होंने अपने जीवन के शुरुआत के समय और युवा अवस्था से ही सामाजिक विकासकर्ता के रूप में सार्वजनिक जीवन शुरू किया। उनका जीवन जनहित के मुद्दों पर और जनता की समस्याओं के समाधान के साथ जुड़ा होने के कारण उनके समर्थकों के आग्रह पर वे समाज में सकारात्मक सामाजिक परिवर्तन के लिए एक लोकप्रिय जननेता और सफल नेतृत्वकारी व्यक्तित्व के रूप में राजनीतिक व्यवस्था में शामिल हुए। उनके व्यक्तित्व और जन हितार्थ कार्यशैली के कारण उन्होंने राजस्थान, भारत में एक सफल लोकप्रिय राजनीतिक व्यक्तित्व की छवि प्राप्त की है।
महाराज रणधीर सिंह भींडर का जन्म मेवाड़, राजस्थान के उदयपुर जिले में भींडर के राजमहल में महाराज साहेब भैरव सिंह जी और राणीसा आनंद कंवर जी से हुआ था। यह सर्व विदित है कि उनके पूर्वज महान नायक और देशभक्त महाराणा प्रताप सिंह की बहादुरी के कारण मुगल शासन में एकमात्र स्वतंत्र राज्य के लिए मेवाड़ अच्छी तरह से जाने जाता रहा है। महाराज रणधीर सिंह भींडर के पूर्वजों ने मेवाड़ की रक्षा और विकास के लिए महाराणा प्रताप के सिद्धांतों का पालन व निर्वाह करते हुए बहुत अच्छी भूमिका निभाई। मेवाड़ वह रियासत रहा जहां राजपूत और भील योद्धा आक्रमणकारियों के खिलाफ लड़े थे और उन्होंने राष्ट्र की विरासत और गौरव को कायम रखा था। मेवाड़ में महाराणा प्रताप के समय से ही भील और अन्य सामान्यजन की बराबर स्थिति रही है।
जीवन के प्रारंभिक चरण में एक सामाजिक कार्यकर्ता के रूप में महाराज रणधीर सिंह भींडर ने अपने पूर्वजों की जीवन शैली पर आधारित जन कल्याण और जनहित के लिए समर्पित भूमिका निभाई। रणधीर सिंह को आनुवांशिकता के तौर पर "त्याग, तपस्या और बलिदान" के समृद्ध सांस्कृतिक-नैतिक मूल्य और संस्कार विरासत में मिले है। उन्होंने उदयपुर के सेंट पॉल सीनियर सेकेंडरी स्कूल में अध्ययन किया। इसके पश्चात उन्होंने कृषि विज्ञान (बीएससी) में स्नातक की उपाधि प्राप्त की और कृषि विस्तार (एमएससी) में स्नातक की उपाधि प्राप्त की।
सामाजिक और राजनीतिक क्षेत्र में उनकी उपलब्धियों और सक्रिय सामाजिक भूमिका को देखते हुए जनता ने उन्हें उम्मीदवार के रूप में चुना जिस पर उन्होंने 1993 और 1998 में विधायक के लिए मैदान में उतरकर चुनाव लड़ा। उन्होंने चुनाव में क्षेत्र के विकास के मुद्दे उठाए और बाद में जनता के साथ संघर्ष करके कई ऐसे मुद्दों को लागू करवाया जो उनके जनसंघर्ष के परिणामस्वरुप क्षेत्र के विकास के लिए संभव हो पाए। उनकी लोकप्रियता और विकास में सक्रीय भूमिका के कारण क्षेत्र की जनता के आग्रह पर वे फिर से मैदान में उतरे और उन्होंने वर्ष 2003 में चुनाव जीता। उन्होंने यह चुनाव राजस्थान के पूर्व गृह मंत्री के खिलाफ लड़कर जीता और विधायक चुने गए। उन्होंने उस चुनाव में भारी मात्र में व्यापक जन समर्थन के कारण काफी वोट हासिल किए, इससे उनको अच्छा अनुभव भी मिला। एक विधायक के रूप में उन्होंने बहुत सारी उपलब्धियां हासिल की और उन्होंने जनता व क्षेत्र के विकास के लिए कई अतिरिक्त लक्ष्य अर्जित किए। उन्होंने भींडर क्षेत्र को बहुत अधिक विकसित किया और रिकॉर्ड योग्य लक्ष्य हासिल किए, जिन्हें कोई अन्य राजनीतिक नेता इस तरह सार्थक अंजाम नहीं दे सकता है।
उन्होंने इसके पश्चात् भी एक चुनाव लड़ा लेकिन कुछ राजनीतिक कारणों से आवश्यक लक्ष्य हासिल नहीं हुआ लेकिन उन्होंने इस चुनाव में भी फिर से बहुत अधिक वोट प्राप्त किए। उन्होंने जनता के साथ मिलकर और अपने सामाजिक विकास के लिए काम करना जारी रखा। जिन कुछ राजनितिक कारणों से वोटों का पिछले चुनाव में थोड़ा अंतर रहा, उनके समर्थकों और क्षेत्र की जनता ने उनसे राजनीतिक कारणों से अलग रहकर क्षेत्र को सर्वांगीण विकास की धारा से वापस जोड़ने के लिए निर्दलीय प्रत्याशी के रूप में चुनाव लड़ने का आग्रह किया। समर्थकों और जनता के व्यापक समर्थन पर उन्होंने निर्दलीय प्रत्याशी के तौर पर चुनाव लड़ा और भारी मतों से भींडर विधान सभा से विजयी होकर 2013 में फिर विधायक चुने गए। 2013 से विधायक रहते हुए उन्होंने कई जबरदस्त विकास के कार्य करवाए। इनमें दो सबसे उल्लेखनीय कार्य कानोड़, भींडर और कुराबड को तहसील बनाने के हुए है जिसकी जनता की वर्षों से मांग व जरुरत थी। उन्होंने अमरपुरा में खेल गाँव व लूणदा में आदिवासी बालिका छात्रावास खुलवाए।
समय की जरुरत को देखते हुए उनसे भावनात्मक, राजनितिक और सामाजिक रूप से जुड़े लाखों अनुयाइयों और मेवाड़-राजस्थान की जनता के आग्रह पर जनता सेना का गठन किया गया जो काफी समय से परिवर्तनकारी जन सेना के रूप में निरंतर विकास और जन संघर्ष के मार्ग में अग्रणी है और क्षेत्र-प्रदेश-देश में प्रगति का मार्ग प्रशस्त करने के लिए आगे बढ़ रही है।
सामाजिक और राजनीतिक क्षेत्र में उनकी सक्रिय भूमिका के कारण उनकी भींडर क्षेत्र, मेवाड़ में, राज्य स्तर पर राजस्थान में और राष्ट्रीय स्तर पर देश में एक बहुत अच्छे जननेता के रूप में पहचान बनी है। वह लगातार लोगों और विकास के अधिकारों के लिए संघर्ष का नेतृत्व करते रहे हैं और एक अच्छे बड़े सामाजिक व राजनीतिक नेता के रूप में काम कर रहे है। राजनीति में एक व्यापक परिवर्तन को देखते हुए आपके नेतृत्व में जनता सेना का गठन किया गया है जो आपके दृष्टिकोण के अनुसार समाज और राष्ट्र में सकारात्मक परिवर्तन लाने के लिए समर्पित हैं। उनका और जनता सेना की सक्रीय टीम का उद्देश्य समाज और कार्यक्षेत्र को जरुरत के अनुसार बदलते हुए विकास की सही दिशा में आगे ले जाना है। भींडर क्षेत्र की जनता ने वर्तमान और पिछले कार्यकाल के दौरान हुए व्यापक परिवर्तन और विकास को और आगे बढ़ाने के लिए महाराज रणधीर सिंह भींडर जनता सेना के साथ हमेशा जन सेवा के लिए कार्यरत रहते है।
बादल कक्ष
आविष्कार
अभ्रप्रकोष्ठ (क्लाउड चेंबर) उपकरण का आविष्कार स्काटलैंड के वैज्ञानिक सी.टी.आर. विल्सन ने किया है। नाभिकीय अनुसंधानों में यह बहुत उपयोगी उपकरण है। इसकी सहायता से परमाणु विखंडन अनुसंधानों में वैज्ञानिकों को कण की उपस्थिति का प्रत्यक्ष प्रमाण मिलता रहता है।
अभ्र प्रकोष्ठ में काँच का एक बेलनाकार कोष्ठक रहता है जिसका व्यास लगभग एक फुट होता है। कोष्ठक का आयतन एक पिस्टन द्वारा घटाया-बढ़ाया जा सकता है। कोष्ठक के भीतर वाष्प भरी रहती है। वाष्प का आयतन एकाएक बढ़ जाने पर उसका ताप कम हो जाता है। इसके लिए विल्सन ने पिस्टल के नीचे का स्थान निर्वात कर दिया जिससे पिस्टन शीघ्र नीचे जा जाता है और आयतन एकाएक बढ़ जाता है।
कोष्ठक के भीतर वाष्प का आयतन बढ़ने पर जब उसका ताप घटता है तब वाष्प अभ्र में परिवर्तित हो जाती है। इस वाष्प को अभ्र में परिवर्तित होने के लिए नाभिकों की आवश्यकता होती है। इस समय अल्फा या अन्य आवेशयुक्त कण कोष्ठक में प्रवेश करें तो उनके मार्ग का चित्र बन जाएगा। उसके मार्ग को दृश्य बनाने के लिए कोष्ठक को पारद-चाप-दीप द्वारा प्रकाशित करते हैं। कोष्ठक की पेंदी काली रहती है, जिससे काली पृष्ठभूमि पर अभ्रकमार्ग सरलता से दिखाई पड़े। कोष्ठक के ऊपर कैमरा लगा रहता है जिससे चित्र लिया जाता है।
परमाणु विखंडन के अधिकांश प्रयोगों का निरीक्षण अभ्रकोष्ठक द्वारा किया गया। परमाणुनाभिक क्रियाओं की खोज भी इसी उपकरण द्वार संभव हुई।
सूसावत
सुसावत भारत के राजस्थान राज्य मे रहने वाली मीणा जाति का गोत्र है। सुसावत मीणाओं ने आमेर पर राज किया था। आमेर को मीणा राजा आलन सिंह ने बसाया था। सन् १०३७ मे आमेर के सुसावत (मीणा) राजाओं को कछवाह राजपूतों से हार का सामना करना पड़ा और इसके बाद आमेर पर कछवाहा राजवंश का शासन स्थापित हुआ। कछवाह राजवंश ने बाद में आमेर को अपनी राजधानी बना लिया।
ये मुख्यतः जयपुर, दौसा आदि जिलों में निवास करते हैं।
बर्मी भाषा
बर्मी भाषा (बर्मी भाषा में : မြန်မာဘာသာ / म्यन्माभासा), स्वतंत्र देश म्यांमार (बर्मा) की राजभाषा है। यह मुख्य रूप से ब्रह्मदेश (बर्मा का संस्कृत नाम) में बोली जाती है। म्यांमार की सीमा से सटे भारतीय राज्यों असम, मणिपुर एवं अंडमान और निकोबार द्वीप समूह में भी कुछ लोग इस भाषा का प्रयोग करते हैं।
भाषा परिवार
बर्मी भाषा तिब्बती-बर्मी भाषा-परिवार में आती है जो आर्य एवं चीनी भाषा परिवार के बीच में है। तिब्बती-बर्मी भाषापरिवार में भी बर्मी शाखा एवं तिब्बती शाखा - ये दो प्रकार हैं। बर्मी भाषा में चीनी भाषा की तरह कुछ शब्द अयोगात्मक भी होते हैं तथा आर्यभाषाओं की तरह उसमें कुछ शब्द योगात्मक भी होते हैं।
रोमां रोलां
रोमां रोलां (Romain Rolland ; 1866 ई. - 1944 ई.) नोबेल पुरस्कार से सम्मानित फ्रांसीसी लेखक और नाटककार थे। उनका जन्म मध्य फ्रांस के एक गांव में हुआ था। उन्होंने पेरिस और रोम में शिक्षा पाई थी। वे सूरबन विश्वविद्यालय पेरिस में प्रोफेसर नियुक्त हुए। उन्होंने लिओ तालस्तोय, महात्मा गांधी, माइकल एंजेलो, आदि महत्वपूर्ण सख्सियतों की जीवनियाँ भी लिखी। वे समाजवाद के समर्थक थे। उन्हें 1915 ई. में साहित्य का नोबेल पुरस्कार से सम्मानित किया गया।
बर्मी भाषा
लिपि
आजकल की बर्मी लिपि में पालि भाषा के प्रभाव से 33 व्यंजन और 12 स्वर माने जाते हैं। वस्तुत: बर्मी बोली में वर्ग के चतुर्थ अक्षर तथा संपूर्ण दंत्य वर्ग नहीं होता, इसलिए प्राय: बर्मी में वर्ग के तृतीय एवं चतुर्थ अक्षरों का समान उच्चारण तथा मूर्धन्य एवं दंत्य वर्गों के अक्षरों का भी समान रूप से उच्चारण होता है। वैदिक संस्कृत एवं पालि में प्रयुक्त क का बर्मी साहित्य में प्रयोग किए जाने पर भी वह बोली में नहीं होता। बर्मी भाषा में जो 64 स्वर होते हैं उन्हें 64 "कारांत" भी कहते हैं। इन स्वरों के बल पर ही संसार की भाषाओं का उच्चारण बर्मी भाषा में लिखा जा सकता है।
रोमां रोलां
परिचय
रोमें रोलाँ (Romain Rolland) यूरोप में भारतीय ज्ञान को प्रोत्साहित करने में रोमें रोलाँ के सदृश कम लेखकों का योगदान रहा है। उसका जन्म २९ जनवरी सन्‌ १८६६ को क्लेमेंसी में हुआ था। वह एक ठेकेदार का पुत्र था। छह वर्ष बाद उसकी बहन मैडेलीन का जन्म हुआ जिसने अंग्रेजी भाषा के ज्ञान के कारण रोलाँ और उसके भारतीय मित्रों के बीच दुभाषिया का कार्य संपन्न किया। सन्‌ १८८० में यह परिवार पेरिस में बस गया। इकोले नार्मेल सुपीरियर में सन्‌ १८८६ से सन्‌ १८८९ तक के विद्यार्थी जीवन में रोलाँ ने इतिहास का अध्ययन किया तथा भगवद्गीता और उपनिषद् पढ़े जिन्हें उसने प्रेरणादायक बताया। सन्‌ १८८९ में उसने एग्रीगेशन कांपीटीटिव एक्जामिनेशन उत्तीर्ण किया और रोम के फ्रेंच स्कूल का सदस्य बन गया। इटली के प्रवास में उसने अपने उपन्यास "जीन क्रिस्टोफे' की प्रारंभिक रूपरेखा बनाई। सन्‌ १८९७ में रोलाँ ने नाटककार के रूप में जीवन प्रारंभ किया। उसका नाटक "एथर्ट' (Aert) खेला गया। तत्पश्चात्‌ "दी साइकिल ऑव रीवोल्यूशन' के क्रम का प्रथम नाटक दि वुल्ब्स (Wolves) और फिर दाँतों (Doton) का अभिनय हुआ। उसने अपने "लाइफ़ ऑव बीथोवेन' का प्रकाशन किया। सन्‌ १९०३ से सन्‌ १९१२ तक का समय एक काल्पनिक संगीतज्ञ की कथावस्तु पर आधारित अपना महान्‌ महाकाव्य "जीन क्रिस्टोफे' लिखने में व्यतीत किया। यह दस भागों में प्रकाशित हुआ। इस बीच उसने लाइफ ऑव माइकेल एंजिलो (१९०६), "हाएंडेल' (१९१०) तथा "लाइफ ऑव टाल्स्टाय' (१९११) की रचना की। उसने स्विटजरलैंड की यात्रा की तथा "कोला ब्रूगों' नामक उपन्यास लिखा। फ्रेंच एकेडमी द्वारा उसे साहित्य का महान्‌ पुरस्कार दिया गया। सन्‌ १९१४ में जब युद्ध छिड़ा, वह स्विटजरलैंड में था और अपनी उम्र के कारण युद्ध में भाग लेने के लिए फ्रांस नहीं बुलाया गया। सितंबर, सन्‌ १९१९ में "एबल दि बैटिलफील्ड' नामक पहला लेख उसने लिखा। सन्‌ १९२० में उसने "क्लीरेंबाल्ट' (Clerambault) नामक उपन्यास की रचना की। नवंबर सन्‌ १९१६ में उसे साहित्य के नोबेल पुरस्कार से विभूषित किया गया। सन्‌ १९२२ और १९२३ के बीच "दि इंचैटेड सोल' शीर्षक एक बड़े उपन्यास का प्रणयन किया। तत्पश्चात्‌ दो वर्ष तक उसने भारत संबंधी अध्ययन मनन किया और महात्मा गांधी पर एक लेख लिखा। मई, सन्‌ १९२६ में उसने नेहरू और टैगोर का स्वागत किया। सन्‌ १९२७ और १९३१ के बीच उसने "मिस्टिसिज्म ऐंड ऐक्शन ऑव लिविंग इंडिया', "लाइफ ऑव रामकृष्ण', "लाइफ ऑव विवेकानंद ऐंड दि युनिवर्सल गास्पेल' नामक ग्रंथ लिखे। सन्‌ १९३१ में स्विटजरलैंड के "विलेनयोबे' नामक स्थान में गांधी जी से रोलाँ की भेंट हुई। एक युवा रूसी महिला से विवाह के उपरांत रोलाँ ने सोवियत रूस की यात्रा की और गोर्की सदृश कई महापुरुषों से भेंट की। २६ वर्ष तक स्विटजरलैंड में रहने के बाद सन्‌ १९३७ में वह फ्रांस लौट आया और "वेजले' (Vezelay) में उसने एक मकान खरीदा जहाँ ३० दिसम्बर सन्‌ १९४४ को उसकी मृत्यु हुई। मृत्यु के बाद के उसके प्रकाशन अनेक हैं - "ले पेरिपुल' Le Periple (१९४६) "मेम्वायर्स ऑव यूथ', (१९४७), "इंडिया डायरी', (१९५१) तथा १९५२ में प्रकाशित "डायरी ऑव दि ईयर्स ऑव वार'। उसका बहुत सा पत्राचार अब भी अप्रकाशित है।
बर्मी भाषा
साहित्य
अन्य देशों की भाँति बर्मा का भी अपना साहित्य है जो अपने में पूर्ण एवं समृद्ध है। बर्मी साहित्य का अभ्युदय प्राय: काव्यकला को प्रोत्साहन देनेवाले राजाओं के दरबार में हुआ है इसलिए बर्मी साहित्य के मानवी कवियों का संबंध वैभवशाली महीपालों के साथ स्थापित है। राजसी वातावरण में अभ्युदय एवं प्रसार पाने के कारण बर्मी साहित्य अत्यंत सुश्लिष्ट तथा प्रभावशाली हो गया है।
रोमां रोलां
परिचय
रोलाँ के लिए देश की सीमा भी उतनी ही कृत्रिम है जितनी समय की। इतिहासकार के रूप में वह फ्रांसीसी क्रांति के वीरों तथा बीथोवेन, हैडेल और माइकेल ऐजिलो सदृश प्रतिभावान्‌ कलाकारों के प्रति आकृष्ट था। राष्ट्रीय आक्रोश की चरम सीमा के समय शत्रु में भी बंधुत्व ढूढ़ँने में वह कभी नहीं चूका।
बर्मी भाषा
साहित्य
बर्मी साहित्य के अंतर्गत बुद्धवचन (त्रिपिटक), अट्टकथा तथा टीका ग्रंथों के अनुवाद सम्मिलित हैं। बर्मी भाषा में गद्य और पद्य दोनों प्रकार की साहित्य विधाएँ मौलिक रूप से मिलती हैं। इसमें आयुर्वेदिक ग्रंथों के अनुवाद भी हैं। पालि साहित्य के प्रभाव से इसकी शैली भारतीय है तथा बोली अपनी है। पालि के पारिभाषिक तथा मौलिक शब्द इस भाषा में बर्मीकृत रूप में पाए जाते हैं। रस, छंद और अलंकारों की योजना पालि एवं संस्कृत से प्रभावित है।
रोमां रोलां
परिचय
राजनीति में वह सदैव दुर्बलों के साथ था और उसने विकास संबंधी नीति तथा समाजवाद का समर्थन किया। वह वामपंथी तथा ऐसा योद्धा था जो "कला कला के लिए' का सिद्धांत गर्हणीय मानता था। कलाकार बनकर एकांत निर्जन कक्ष में एकाकी बंदी रहना उसने अस्वीकार कर दिया और अनेक संघर्षों में उसने भाग लिया। उसने दलों का संकुचित बंधन अस्वीकार कर दिया तथा गांधी जी की भाँति सदैव आत्मा की पुकार सुनता रहा। रोलाँ कभी भारत नहीं आया, इस तथ्य पर विचार करते हुए उसकी अंतर्दृष्टि पर आश्चर्यचकित न होना कठिन है। आध्यात्मिक भारत की महत्ता को उससे अधिक अच्छी तरह केवल कुछ लोगों ने ही समझा है। इने गिने लोगों ने ही भारत की अमर आत्मा से पश्चिम को परिचित कराने का यत्न किया है। फिर भी रोलाँ कभी भी अंधप्रशंसक नहीं रहा और न उसने अपनी तार्किक शक्ति ही कभी छोड़ी। पूर्व को यथेष्ट सम्मान देने के प्रयत्न में उसने पश्चिम का तिरस्कार नहीं किया। उसकी मान्यता थी कि आत्मा के ये दोनों क्षेत्र मानवता के विकास के लिए अनिवार्य और महत्वपूर्ण है। यह यूरोप को भारतीय स्वातंत््रयसंघर्ष से परिचित कराने के लिए सदैव सचेष्ट था और एशिया की राजनीतिक घटनाआें में रुचि लेता रहा। उसने अनेक बड़े छोटे, ज्ञात अज्ञात भारतीयों का स्वागत किया।
बर्मी भाषा
साहित्य
बर्मी साहित्य के विकास को दृष्टि में रखकर विद्वानों ने इसे नौ कालों में विभाजित किया है, जिसमें प्रत्येक युग के साहित्य की अपनी विशेषता है।
रोमां रोलां
परिचय
लेखक के रूप फ्रांस में उसकी महत्ता विवादग्रस्त रही है। किंतु यूरोप के दूसरे देशों में उसकी कृतियों का अपेक्षाकृत अधिक समादर हुआ है। अपने देश में उसके कुछ ही शिष्य थे। परंतु मनुष्य के रूप में वह एक महत्वपूर्ण मानवतावादी परंपरा का प्रतिनिधित्व करता था, जो उसकी मृत्य के बाद समाप्त सी हो गई।
फेयज अल सरराज
फेयज मुस्ताफा अल सरराज; Fayez Mustafa al-Sarraj (فائز السراج or فايز السراج) (‏‎ जन्म. 1960, त्रिपोली) सीरिया के वर्तमानन प्रधानमन्त्री है।
सूडान की भाषायें
सूडान एक बहुभाषी देश है जहाँ कई भाषाएँ बोली जाती हैं जिनमें सर्वाधिक प्रमुख सूडानी अरबी है।
पापाग्नि नदी
पापाग्नि नदी (Papagni river) भारत के कर्नाटक और आन्ध्र प्रदेश राज्यों में बहने वाली एक नदी है। यह पेन्ना नदी की एक उपनदी है। यह कर्नाटक के चिक्कबल्लापुर ज़िले में नंदी पहाड़ियों से उत्पन्न होती है। आन्ध्र प्रदेश के कडपा ज़िले में कमलापुरम गाँव के समीप यह पेन्ना नदी में विलय हो जाती है।
सूडान की भाषायें
प्रमुख भाषाएँ
सूडान में बोली जाने वाली भाषाओँ में प्रमुख निम्नांकित हैं:
हामिद नदेरी येगानेह
हामिद नदेरी येगानेह (फारसी: حمید نادری یگانه‎; जन्म 26 जुलाई, 1990 को ईरान में) एक ईरानी गणितीय कलाकार और डिजिटल कलाकार हैं। उन्हें वास्तविक जीवन की वस्तुओं, जटिल चित्रण, एनिमेशन, फ्रैक्टल और टेसेलेशन के चित्र बनाने के लिए गणितीय सूत्रों का उपयोग करने के लिए जाना जाता है। नादेरी येगनेह कलाकृतियां बनाने के लिए गणित को मुख्य उपकरण के रूप में उपयोग करता है। इसलिए, उनकी कलाकृतियों को गणितीय अवधारणाओं द्वारा पूरी तरह से वर्णित किया जा सकता है। वह अपने काम में गणितीय अवधारणाओं का उपयोग करता है जिसमें त्रिकोणमितीय कार्य, घातीय कार्य, फाइबोनैचि अनुक्रम, चूरा तरंग आदि शामिल हैं।
उनकी कलाकृति 9,000 एलिप्सेस का उपयोग द अमेरिकन मैथमैटिकल मंथली - नवंबर 2017 की पृष्ठभूमि कवर छवि के रूप में किया गया था।  उनकी कलाकृति हार्ट को अमेरिकन मैथमैटिकल सोसाइटी द्वारा प्रकाशित 2016 कैलेंडर ऑफ मैथमैटिकल इमेजरी के फरवरी पृष्ठ के लिए छवि के रूप में इस्तेमाल किया गया था।  उनकी कलाकृति बर्ड को 2018 में सेंटर ऑन कंटेम्पररी आर्ट, सिएटल में आयोजित आर्ट मैथ प्रदर्शनी की पोस्टकार्ड छवि के रूप में इस्तेमाल किया गया था।  नादेरी येगनेह की कलाकृतियों में से एक को ईरानी मैथमैटिकल सोसाइटी, ऑटम 2015 के न्यूज़लेटर के लिए कवर इमेज के रूप में इस्तेमाल किया गया था। उनकी रचनाएँ ए बर्ड इन फ़्लाइट एंड बोट सहित, का उपयोग अंतर्राष्ट्रीय गणितीय ज्ञान ट्रस्ट (IMKT) की वेबसाइट के कई पृष्ठों पर किया गया है। मैकमास्टर यूनिवर्सिटी में लाइफ साइंसेज प्रोग्राम के प्रकाशन, स्टैट्योर के पहले खंड के हर पृष्ठ पर उनकी कलाकृति ए बर्ड इन फ्लाइट का इस्तेमाल किया गया था।
वास्तविक जीवन की वस्तुओं के चित्र
नादेरी येगनेह ने गणितीय सूत्रों के साथ वास्तविक जीवन की वस्तुओं को खींचने के लिए दो तरीके पेश किए हैं। पहली विधि में, वह गलती से कुछ दिलचस्प आकृतियों को खोजने के लिए हजारों कंप्यूटर जनित गणितीय आंकड़े बनाता है। फिर वह वास्तविक जीवन की वस्तुओं के लिए गलती से मिली आकृतियों के समानता को बढ़ाने के लिए समीकरणों को थोड़ा बदल देता है। उदाहरण के लिए, इस पद्धति का उपयोग करके, उन्होंने पक्षियों, मछलियों और नौकायन नौकाओं जैसी कुछ आकृतियाँ पाईं। दूसरी विधि में, वह एक वास्तविक जीवन वस्तु को चरण-दर-चरण प्रक्रिया के साथ खींचता है। प्रत्येक चरण में, वह यह पता लगाने की कोशिश करता है कि कौन से गणितीय सूत्र चित्र का निर्माण करेंगे। उदाहरण के लिए, इस पद्धति का उपयोग करके, उन्होंने उड़ान में पक्षियों, तितलियों, मानव चेहरों और पौधों को त्रिकोणमितीय कार्यों का उपयोग करके आकर्षित किया। नादेरी येगनेह कहते हैं: "ऐसी आकृतियों को बनाने के लिए, त्रिकोणमितीय कार्यों के गुणों को जानना बहुत उपयोगी है"। 2018 में, शरीफ यूनिवर्सिटी ऑफ टेक्नोलॉजी पब्लिक रिलेशंस के साथ एक साक्षात्कार में नादेरी येगनेह ने कहा: मैं कला के काम में गणितीय अवधारणाओं का उपयोग इस तरह से करता हूं कि इसे एक पैराग्राफ में अच्छी तरह से समझाया जा सके। इससे कलाकृति के वैज्ञानिक आधार को समझना आसान हो जाता है।
खीचन
खीचन भारत के राजस्थान राज्य का एक गाँव है। यह फलोदी जिले  में स्थित है। यह गाँव बड़ी संख्या में कुरजां (डेमोइसेल क्रेन) के लिए जाना जाता है जो हर सर्दियों में यहां आते हैं। पक्षियों के आने का यह सिलसिला १९७० के दशक में लगभग १०० कुरजों के साथ शुरू हुआ जब एक स्थानीय दंपति ने कबूतरों को दाना खिलाना शुरू किया था। अन्य ग्रामीण भी उनके इस प्रयास में शामिल हुए, और २०१४ की रिपोर्ट के अनुसार खीचन में अब हर साल अगस्त के शुरुआती दिनों में २०,००० से अधिक डेमोइसेल क्रेन आती है और अगले वर्ष के मार्च महीने तक रहती है।
जनसांख्यिकीय
भारत की २०११ की जनगणना के अनुसार, गांव की आबादी ७०२५ है, जिसमें ३७२९ पुरुष और ३२९६ महिलाएं शामिल हैं। इस गाँव में कुल ११९० परिवारों के घर हैं।
डेमोइसेल क्रेन
१९७० के दशक में, उड़ीसा में काम कर रहे खीचन के मूल निवासी रतनलाल मालू गांव लौट आए थे। चूंकि उनके पास काम नहीं था, इसलिए उनके चाचा ने उन्हें कबूतरों को दाना खिलाने का काम दिया। धर्मनिष्ठ जैन होने के कारण, रतनलाल और उनकी पत्नी ने कार्य स्वीकार कर लिया। इस तरह रतनलाल रोज कबूतरों को अनाज देने जाते और उसकी पत्नी उसे जमीन पर अनाज फैलाने में मदद करती थी। कई कबूतर, गौरैया और गिलहरी जगह-जगह से अनाज चुगने आने लगे; मोर भी कभी-कभी उस स्थान पर जाते थे। सितंबर महीने में, एक दर्जन डेमोइसेल क्रेन (राजस्थानी में कुरजां कहा जाता है) भी अन्य पक्षियों में शामिल हो गए। इन पक्षियों को पहले खीचन के खेतों में देखा गया था। सितंबर-फरवरी के दौरान, लगभग १०० वहाँ अनाज चुगने आयी थीं।
अगली सर्दियों के दौरान, लगभग १५० क्रेन उस जगह देखी गयी थी। जैसे-जैसे क्रेन की संख्या में बढ़ोतरी हुई, वैसे-वैसे स्थानीय कुत्तों ने उनका शिकार करना शुरू कर दिया। इसलिए, रतन लाल ने गाँव की सरहद पर कुछ जमीन आवंटित करने के लिए ग्राम पंचायत को कहा। ग्रामीणों में से कुछ ने मिलकर चुग्गा घर ("पक्षी को अनाज खिलाने का घर") का निर्माण किया, जिसमें एक दानेदार और एक बाड़ है। ग्रामीणों ने अनाज की आपूर्ति करके इस पहल का समर्थन किया। शुरू में कुछ दर्जन पक्षियाँ आया करती थी लेकिन अब अगस्त से मार्च के महीनों के दौरान, साल-दर-साल हजारों की संख्या में क्रेन आती है। गाँव वालों द्वारा पक्षियों के पूर्ण रूप से ठहरने पर अगस्त से मार्च और पीक सीजन नवंबर से फरवरी में दिन में दो बार प्राकृतिक भोजन खिलाया जाता है।